****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 29.jūnijā **Nr.413**

 (prot. Nr.26, 18.§)

**Par nekustamā īpašuma Plāteru ielā 11-2, Daugavpilī, atsavināšanu**

Pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu, 8.panta otro daļu, sakarā ar to, ka nekustamais īpašums – dzīvojamās mājas Plāteru ielā 11, Daugavpilī, dzīvoklis Nr.2 ir sliktā tehniskā stāvoklī, remonta veikšana nav lietderīga (jāiegulda ievērojami līdzekļi), dzīvoklis nav izīrēts (nav derīgs dzīvošanai), līdz ar to nav izmantojams pašvaldības funkciju realizēšanai, ņemot vērā, Daugavpils pilsētas domes Mājokļu komitejas 2021.gada 17.jūnija sēdes atzinumu, Finanšu komitejas 2021.gada 17.jūnija sēdes atzinumu, atklāti balsojot: PAR – 10 (A.Broks, J.Dukšinskis, A.Gržibovskis, L.Jankovska, I.Kokina, V.Kononovs, N.Kožanova, M.Lavrenovs, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj**:

1. Atļaut atsavināt, pārdodot izsolē ar augšupejošu soli, dzīvojamās mājas Plāteru ielā 11, Daugavpilī, neizīrētu dzīvokļa īpašumu Nr.2, kadastra Nr.0500 903 4081, kura sastāvā ietilpst dzīvoklis Nr.2 64.3 m2 platībā, mājas (kadastra apzīmējums 0500 039 1208 001), būvju (kadastra apzīmējumi 0500 039 1208 002, 008, 009, 010) un zemes gabala 3750 m² platībā ar kadastra Nr.0500 039 1208 643/1345 kopīpašuma domājamās daļas.

2. Daugavpils pilsētas pašvaldības dzīvojamo māju privatizācijas un īpašuma atsavināšanas komisijai organizētatsavināmā nekustamā īpašuma novērtēšanu.

3. Nekustamā īpašuma pārdošanu izsolē veikt izsoles komisijai šādā sastāvā:

 Izsoles komisijas priekšsēdētājs:

A.Nikolajevs (Domes Īpašuma pārvaldīšanas departamenta Nekustamā īpašuma nodaļas vadītājs).

Izsoles komisijas priekšsēdētāja vietniece:

A.Vilcāne (Domes Īpašuma pārvaldīšanas departamenta Īpašuma atsavināšanas un iznomāšanas daļas vadītāja).

Izsoles komisijas locekļi:

M.Gabrunova(Domes Īpašuma pārvaldīšanas departamenta Nekustamā īpašuma izvērtēšanas vecākā speciāliste);

I.Ilarionova (Domes Īpašuma pārvaldīšanas departamenta Nekustamā īpašuma izvērtēšanas vecākā speciāliste);

E.Kavševiča-Semjonova (Domes Īpašuma pārvaldīšanas departamenta juriste).

 4. Izsoles komisijai izstrādāt atsavināmā nekustamā īpašuma izsoles noteikumus, apstiprinot tos Domes sēdē.

Domes priekšsēdētājs *(personiskais paraksts)* I. Prelatovs